सचिव सूचना व स्किल डेवलपमेंट डाॅ.पंकज कुमार पाण्डेय ने उत्तराखण्ड में स्किल डेवलपमेंट के अन्तर्गत प्रदेश सरकार द्वारा किये जा रहे कार्यों तथा सुविधाओं के संबंध में प्रस्तुतीकरण दिया। इसके अतिरिक्त उत्तराखण्ड में फिल्मों की शूटिंग के लिये विभिन्न देशों के प्रतिनिधियों के सम्मुख लोकेशन एवं उत्तराखण्ड द्वारा फिल्म नीति के अन्तर्गत दी जा रही सुविधाओं के संबंध में भी जानकारी दी गई।